Бер көндө эште тиҙерәк ыратмаҡсы булып иртәрәк килделәр. Радмир ҡулындағы сәғәтен бакуй башына һалып, салғыһы менән иңләп сабырға төштө, артынса Рәшиҙә, артабан малайҙар. Иртәнге һалҡында байтаҡ бесән сабып ташланылар. Эргәләрендәге юлдан бесәнлектәге күршеләре Илһам ағай ҡатынын ултыртып, эштәрен маҡтап, арбалы ат менән үтеп киттеләр. Тағы бер йәштәр күршеләре Сәғит менән Зилә алыҫтан ҡул болғап үттеләр.